РЕГИОНАЛНА ДИРЕКЦИЯ ПО ГОРИТЕ                                
5500 гр. Ловеч,  ул. ”Търговска” № 56

тел. 068/603 823, факс 068/603-822

ОБЯВЛЕНИЕ

Регионална дирекция по горите - Ловеч, на основание чл. 14 от Наредбата за провеждане на конкурсите и подбора при мобилност на държавни служители и Заповед с рег. индекс РДГ08-1-00560/22.10.2026 г. на Директора на Регионална дирекция по горите  - Ловеч, обявява конкурс за длъжността: 

„главен експерт - контрол по опазване на горските територии” 

                Брой работни места, за които се обявява конкурса – 1 /едно/ работно място.
1. Минималните и специфични изисквания, предвидени в нормативните актове за заемане на длъжността:

- Образователно - квалификационна степен - бакалавър;

- Вид образование – висше лесовъдско образование;
- Професионален опит – две години;

- Ранг – IV м.;

- Длъжностно ниво от КДА – 9;

- Наименование на длъжностното ниво от КДА – „Експертно ниво 5”;
- Код по НКПД: 2422-60410261;
- Дирекция „Горско стопанство“.

2. Длъжността е с висок корупционен риск, съгласно Заповед № РДГ08-1-00464 – 27.08.2026 г., допълнена със Заповед № РДГ08-1-00465 – 28.08.2026 г., с която длъжността е определена за такава.
3. Начин за провеждане на конкурса:

 - решаване на тест и интервю.

4. Необходими документи, място и срок за подаването им.
4.1. Необходими документи:

4.1.1. Заявление за участие по образец (Приложение № 3 към чл. 17, ал. 2 от Наредбата за провеждане на конкурсите и подбора при мобилност на държавни служители);

 4.1.2. Декларация от лицето за неговото гражданство, както и за обстоятелствата, че е пълнолетно, не е поставено под запрещение, не е осъждано за умишлено престъпление от общ характер на лишаване от свобода и не е лишено по съответен ред от правото да заема определена длъжност – по чл. 17, ал. 3, т. 1 от Наредбата за провеждане на конкурсите и подбора при мобилност на държавни служители;

4.1.3. Копия от документи за придобитата образователно-квалификационна степен, допълнителна квалификация и правоспособност, които се изискват за длъжността. Ако дипломата на кандидата за придобито в Република България образование е вписана в Регистъра на завършилите студенти и докторанти, в заявлението се посочват номер, дата и издател на дипломата, а ако документът за признаване на придобитото в чужбина образование е вписан в регистрите за академично признаване на Националния център за информация и документация, в заявлението се посочват номер, дата и издател на документа за признаване, като копие на диплома не се прилага.

4.1.4. Копия от съответните официални документи, удостоверяващи продължителността на професионалния опит – трудова книжка, служебна книжка осигурителна книжка, документ в превод на български, заверен по съответния ред, удостоверяващ извършва не дейност в чужбина (в случай че кандидата има подобен професионален опит).

4.1.5. Автобиография.
4.2. Място и срок за подаване на документите:

4.2.1. Документите следва да бъдат представени в Регионална дирекция по горите – Ловеч, намираща се в гр. Ловеч, ул. „Търговска” № 56, ет. 3 -  „Деловодство”, лично или чрез пълномощник, в 14 дневен срок от датата на публикуване на обявлението за конкурса. Документите може да се подадат и по електронен път на адрес – ruglovetch@iag.bg, като в този случай заявлението по чл. 17, ал. 2 от Наредбата за провеждане на конкурсите и подбора при мобилност на държавни служители и декларацията по чл. 17, ал. 3, т. 1 от същата наредба, следва да бъдат подписани от кандидата с електронен подпис.

4.2.2. При подаване на заявленията, кандидатите – лично или чрез техния пълномощник се уведомяват от служителя в деловодството, за пречките посочени в чл. 7, ал. 2 от ЗДСл за назначаване за държавен служител, за което попълват декларация.

На кандидатите се предоставят длъжностна характеристика за конкурсната длъжност. Регистрират се с номер и дата, само заявления, към които са представени всички посочени в тях документи. Заявления, подадени след изтичане на срока не се регистрират.

4.2.3. Краен срок за подаване на документи на кандидатите за участие - 05.11.2026 г., 16:00 часа.

             Образци на заявление за участие в конкурса и декларация съгласно нормативните изисквания могат да се получат от деловодството на Регионална дирекция по горите – Ловеч или на интернет страница: www.lovech.iag.bg. 
5. Кратко описание на длъжността: 
             Заемащият длъжността „главен експерт - контрол по опазване на горските територии” осъществява организация, контрол и координация на дейностите по опазване на горските територии, собственост на физически и юридически лица, общини и държавни горски територии,  като обхваща действията по предотвратяване и установяване на нарушения в горските територии, достъпът до горите и защита от горски пожари в териториалния обхват на дейност на Регионална дирекция по горите – Ловеч.
             5. Минимален размер на основната месечна заплата за длъжността по КДА: 620,20 евро (шестстотин и двадесет евро и двадесет цента). Индивидуалният размер на основната месечна заплата за длъжността се определя в зависимост от професионалния опит на спечелилият конкурса кандидат, съгласно Закона за държавния служител, Наредбата за заплатите на служителите в държавната администрация и Вътрешните правила за заплатите на работещите по служебни и трудови правоотношения в РДГ - Ловеч.
             6. Общодостъпно място, за обявяване на списъците или други съобщения във връзка с конкурса:

             Обявлението, списъците или други съобщения във връзка с конкурса ще се обявяват на електронната страница и информационното табло в сградата на Регионална дирекция по горите – Ловеч, ул. „Търговска” № 56, ет. 3 и в сроковете посочени в ЗДСл. и Наредбата за провеждане на конкурсите и подбора при мобилност на държавни служители.
